钦定古今图书集成/明伦汇编/闺媛典/第110卷 > 皇清十六 > 刘联升妻周氏
## 钦定古今图书集成/明伦汇编/闺媛典/第110卷 > 皇清十六 > 刘联升妻周氏

按《衡阳县志》：“周氏，刘联升妻。康熙己未，避乱湘乡。值吴逆溃，兵四掠，升与母妻相失。氏以带束一岁儿于背，与姑匿丛薄间。俄而兵且偪，氏度母子理不两全，将解儿以授姑，而独以身殉。会雨渍带结，卒不可解，遂负儿侧身如辘轳，转入溪中。乱兵攀岩而下，引出之，妇已气绝，子尚呱呱未绝。姑取归养之，周年方十” 九。